Viborger Samler, 1842-11-28
Viborg Stænderforsamling. Fremdeles blev i det tredivte Møde Sagen angaaende Udkast til en Forordning betræffende en forøget Flytningsfrihed for de Værnepligtige m. m., foretagen til endelig Behandling. Comiteens væsentligste Jndstilling: "At 1) den Værnepligtige, som inden han endnu har fyldt sit 20de Aars Lægdsrullealder, vil omvexles til et andet Amt o. s. v.;at 2) saafremt saadan Værnepligtig under 20 Aars Lægds rulle Alder derimod vil tage Ophold i et andet Amt, uden at omvexles til en Lægdsrulle i dette o. s. v., - og 3) at enhver Forstærkningsmand og enhver til Linien for utjenstdygtig erklæret Værnepligtig, der o. s. v. (See Viborg Stiftst. Nr. 183), blev, med ubetydelige Forandringer, eenstemmigen antaget. Et og tredivte Møde, d. 22de Novbr. - Til foreløbig Behandling foretoges Sagen betræffende den provisoriske Placat for Kongeriget Danmark af 14de April 1842, angaaende adskillige Lettelser i Handelen. Kammerherre Krieger oplæste som Referent den af den nedsatte Comitee afgivne Betænkning, der i det Væsentlige henholdt sig til Forhandlingerne i Roeskilde Stænderforsamling denne Sag betræffende. Den supplerede bemeldte provisoriske Placat (med den Bestemmelse, at den indtil videre maatte forblive i Kraft), ved fornemmelig at indstille Følgende: 1) At den Toldremission af 25 pCt. i Jndførselstoldens og Sportlernes Beløb, som under visse Betingelser er tilstaaet Farvetræ, Kaffe, Risengryn, Riis i Skaller, Thee, ufabrikeret Tobak, raa Sukkere, saavel St. Croix, som fremmede Sukkere, Palmeolie og Cocosolie, udvides til alle transatlantiske, africanske, chinesiske og ostindiske Producter, dog med Undtagelse af St. Croix Sukkere, Rom og Arrak, 2) at den i Paragraphen for Toldremissionen stillede Betingelse, at Varerne skulle være ind ladede i en transatlantisk Havn eller paa en africansk Plads uden for Middelhavet, men paa denne Side det gode Haabs Forbierg, eller China, udvides til enhver africansk Plads udenfor Middelhavet, saavelsom til ostindiske Havne, og 3) at der af Varer, hvis Jndførselstold i de norden for Strømtoldlinien beliggende Stæder er bleven clareret efter denne Placat, ikke svares Sundtold, naar disse igjen udføres derfra igjennem Sundet eller Belterne. Discussionerne gik fornemmelig ud paa at undersøge, hvorvidt Statskassen kunde taale det Tab, som denne Toldbegunstigelse vilde medføre. – Endvidere blev Sagen betr. Udkast til en Placat angaaende den asiatiske Handel foretagen til foreløbig Behandling. Kammerherre Krieger, som ogsaa var Referent i den i denne Sag nedsatte Comitee, oplæste Betænkningen, hvis væsentligste Bestemmelser, gik ud paa: Ophævelsen af det asiatiske Compagnies Monopol for Handelen paa China, og Frigivelse af denne Handel; Ophævelse af Forordningen af 16de Juni 1797. om den offindiske Handel, og Udvidelse af de for den udenrigske Handel og Skibsfart ialmindelighed gjældende Bestemmelser for Handelen og Skibsfarten paa China og Ostindien. To og tredivte Møde, den 23de Novbr. Sagen. betr. Udkast til en Placat, indeholdende forandrede Bestemmelser angaaende Skolelærerhjælpekassernes Jndtægter. og Udgifter, blev foretagen til endelig Behandling. Comiteens saavelsom dens Majoritets Jndstillinger bleve antagne, med Undtagelse af det Forslag, at et Beløb af den Størrelse, som 2 s. pr. Td. Hartkorn Ager og Eng v. s. v. (See Viborg Stiftstidende Nr. 183). Derimod blev Comiteens Minoritets Jndstilling, at man maatte komme Skolelæreres Ønske imøde at faae Deelagtighed i Bestyrelsen af Skolelærerhjælpekassen, forkastet.